Na temelju članka 391. stavak 1. Zakona o vlasništvu i drugim stvarnim pravima ( Narodne novine br.91/96,68/98,137/99,32/00,73/00,129/00,114/01,79/06,141/06,146/08,38/09,143/12,152/14,81/15,94/17) , Općinski načelnik Općine Mrkopalj raspisuje

JAVNI NATJEČAJ

Predmet javnog natječaja je prodaja zemljišta u vlasništvu Općine Mrkopalj, k.o. Mrkopalj-nova, kako slijedi:

k.o. Mrkopalj-nova

-k.č.br. 1192, zk.ul.br. br. 1667 površine 717 m2

početna cijena 80,00 EUR/m2

-k.č.br.1193 zk.ul.br.1668, površine 866 m2

početna cijena 80,00 EUR/m2

-k.č.br. 1196, zk.ul.br. 2059, površine 463 m2

početna cijena 80,00 EUR/m2

-k.č.br. 1197, zk.ul.br. 2060, površine 464 m2

početna cijena 80,00 EUR/m2

Jamčevina iznosi 10% od početno utvrđene cijene zemljišta za koju se podnosi ponuda , te se uplaćuje na IBAN račun općine Mrkopalj broj:HR2224020061827500002 poziv na broj 7242-OIB ponuditelja, model HR68, uz napomenu: jamčevina za kupnju zemljišta.

Rok za podnošenje ponude je 15 dana od dana objave obavijesti o natječaju u Novom listu.

Ponude se dostavljaju u zatvorenim omotnicama na adresu :Općina Mrkopalj, Stari kraj 3, Mrkopalj 51315 s naznakom „Natječaj prodaja zemljišta“- ne otvarati

Pisana ponuda treba sadržavati :

-Ime i prezime ponuditelja ,odnosno naziv pravne osobe ponuditelja , OIB, adresa za fizičke osobe odnosno sjedište za pravne osobe, broj telefona za kontakt

-za fizičke osobe presliku osobne iskaznice , za pravne osobe dokaz o upisu u sudski ili drugi odgovarajući registar,

-oznaka zemljišta za koje se podnosi ponuda,

-Izjava o visini ponuđene cijene zemljišta po m2,

-dokaz o uplati jamčevine

-broj bankovnog računa za povrat jamčevine.

Najpovoljnijom ponudom smatra se ponuda koja uz ispunjenje uvjeta iz natječaja sadrži i najviši iznos kupoprodajne cijene.

Ako se na natječaju dostave dvije ili više valjanih ponuda s jednako visoko ponuđenom cijenom, najpovoljnija je ponuda koja je pristigla ranije.

Ako osoba čija ponuda bude odabrana kao najpovoljnija odustane od zaključenja ugovora ili ne pristupi njegovom zaključenju u zadanom roku , gubi pravo na povrat jamčevine.

Ponuditeljima čija ponuda nije prihvaćena, uplaćena jamčevina se vraća na njihov bankovni račun u roku 8 dana od dana donošenja odluke o odabiru najpovoljnijeg ponuditelja ili odluke o poništenju natječaja.

Pregled zemljišta može se obaviti uz prethodni dogovor sa Općinom Mrkopalj (Kontakt:0912626105)

Porez na promet nekretnina i sve druge troškove vezano za prijenos prava vlasništva snosi kupac.

O ishodu natječaja ponuditelji će biti obaviješteni u roku 15 dana od dana donošenja odluke o odabiru najpovoljnijeg ponuditelja ili odluke o poništenju natječaja.

Cjeloviti tekst natječaja biti će objavljen na Internet stranici Općine Mrkopalj i na oglasnoj ploči Općine Mrkopalj a obavijest o natječaju u Novom listu.

KLASA:944-01/25-01/02

URBROJ:2170-29-02-25-1

Mrkopalj, 05.lipnja 2025.

Općinski načelnik

Josip Brozović